Maria Kristine Strandskog Göthner

Maria Kristine Strandskog Göthner (født 5. august 1990 i Oslo) er en norsk politiker (H) som var statssekretær i Finansdepartementet fra januar 2020 til til oktober 2021. Fra 2021 er hun rådgiver i Equinor.

I Erna Solbergs regjering var hun politisk rådgiver i tre departementer. Fra 2016 til 2017 for statsråd Linda Hofstad Helleland i Kulturdepartementet, fra 2017 til 2018 for statsråd Jan Tore Sanner i Kommunal- og moderniseringsdepartementet og for Sanner i Kunnskapsdepartementet fra 2018 til 2019.

Fra 2012 til 2014 var Göthner sentralstyremedlem i Unge Høyre. Hun har også jobbet som byrådssekretær for byrådsleder Stian Berger Røsland.

Göthner har en bachelorgrad i kultur- og samfunnsfag fra Universitetet i Oslo og gikk studiespesialiserende på Kristelig Gymnasium.

Referanser 

Statssekretærer fra Høyre
Statssekretærer i Regjeringen Solberg
Høyre-politikere i Oslo
Politiske rådgivere fra Høyre
Politiske rådgivere i Regjeringen Solberg